Publication: Magyar Közlöny
Issue: MK-2003-121 (Year: 2003, Number: 121)
Era: 1990-2004
Section: a 110/2003. (X. 21.) FVM rendelethez
Paragraph Index: 520

d) a fatermõképességbeni különbségek elõzetes kiválasztó kísérlet esetén egy, egyéb kísérlet esetén két termõhelyi osztálynál nem nagyobbak. 4.4. A kísérleti terv véglegesítése, a térbeli rend kialakítása 4.4.1. Ha a kiválasztott terület megfelel a követelményeknek, a kísérleti tervet véglegesíteni lehet. 4.4.2. A kísérlet alakját a termõhelyi egyenetlenségek hibahatásának mérséklése érdekében lehetõleg négyzet vagy téglalap formájúra kell kialakítani. 4.4.3. A parcellák alakja — egy kísérleten belül egységesen — négyzet, téglalap, sáv alakú vagy soros lehet. Az 1:3 oldalarányú, téglalap alakú parcella a kedvezõ, mert ez a forma csökkenti leginkább a terep inhomogenitásának hatását, hátránya viszont, hogy a két oldal arányának növekedésével — azonos egyed/parcellaszám mellett — nõ a szélsõ szegélysorokba kerülõ, szomszédhatásnak kitett fák száma. 4.4.4. A kísérlet alakja egyes elrendezésekben (például latin négyzet) kötött, másokban (például véletlen teljes blokk) rugalmasabban alakítható. Kötött elrendezésû kísérletet csak homogén termõhelyen szabad létesíteni. 4.4.5. A gyakorlatban a termõhely domborzati és ökológiai viszonyai többé-kevésbé egyenetlenek, változóak. A kísérlet térbeli rendjét az adott területrõl nyert információk szerint az alábbi „kettõs irányelv” szerint kell kialakítani:

Source: https://magyarkozlony.hu/hivatalos-lapok/aac3729f786904ea3600dd275ea0d70a9da36b8f/dokumentumok/48599ead775a6f3fba031befd6f28f6dc42854a0/letoltes